Burdž al-Káhira

Burdž al-Káhira (arab. برج القاهرة‎ – burdž al-Káhira, egyptská výslovnosť burg el-káhira, po anglicky Cairo Tower) je vyhliadková veža na ostrove Al-Džazíra v hlavnom meste Egypta, Káhire. V roku 1960, kedy bola dokončená, bola na dva roky najvyššou stavbou v Afrike, kým ju nepredbehla veža Sentech Tower v juhoafrickom meste Johannesburg. Najvyššou stavbou Egypta bola do roku 2008, kedy ju predbehlo premosťovanie Suezského prieplavu. Dejiny Navrhol ju architekt Na'úm Šabíb a bola postavená v rokoch 1956 – 1961. Je pokrytá mrežami, ktoré symbolizujú faraónsky lotos. Má otáčajúcu sa reštauráciu, ktorá sa otočí okolo svojej osi zhruba za hodinu aj 10 minút. Vtedajší prezident Egypta Džamál Abd an-Násir (1956 – 1970) dal na postavenie tejto veže 100 000 amerických dolárov, čo zodpovedá asi 76 000 eurám. V rokoch 2004 – 2009 sa táto veža rekonštruovala na oslavu jej 50. narodenín v roku 2011. Veža je členom World Federation of Great Towers. Galéria Referencie Pozri aj World Federation of Great Towers Zoznam najvyšších stavieb na svete podľa štátu Iné projekty Commons ponúka multimediálne súbory na tému Burdž al-Káhira Externé odkazy Oficiálna stránka Zdroj Tento článok je čiastočný alebo úplný preklad článku Cairo Tower na anglickej Wikipédii.